[{"text_idx": "#000008", "text": "Cymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig\nAngen manteisio ar \"gyfle euraidd\" i ehangu addysg Gymraeg yng ngogledd Powys\nMynnu statws cyfartal i ddirwyon parcio Cymraeg\nDatgan pryder am ymlyniad Cyngor Sir Ga\u0302r at Erthygl 4\nPrifardd Eisteddfod yr Urdd am weld twf addysg Gymraeg yn ei sir frodorol\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000010", "text": "Angen manteisio ar \"gyfle euraidd\" i ehangu addysg Gymraeg yng ngogledd Powys"}, {"text_idx": "#000013", "text": "Prifardd Eisteddfod yr Urdd am weld twf addysg Gymraeg yn ei sir frodorol"}, {"text_idx": "#000017", "text": "Yn o\u0302l y mudiadau, dydi Categori 3 ddim yn addas ar gyfer ysgolion uwchradd Gwynedd, a hynny am y rhesymau canlynol:\n1. Mae\u2019r ymadrodd \u2018ystod eang\u2019 sy\u2019n cyfeirio at nifer y Meysydd Dysgu a Phrofiad cyfrwng Cymraeg yn gwbl annelwig ac amhendant, ac felly\u2019n ddiffygiol fel disgrifiad ac fel canllaw i\u2019r ysgolion\n2. Mae\u2019n nodi isafswm cwbl annigonol o ddarpariaeth cyfrwng Cymraeg, ond ni nodir yr uchafswm. Mae\u2019n caniata\u0301u i gyn lleied a\u0302 chwech o bob deg disgybl dderbyn llai na thri chwarter eu haddysg drwy gyfrwng y Gymraeg, gyda bron draean drwy\u2019r Saesneg. Nid yw\u2019n rhoi disgrifiad o\u2019r ddarpariaeth fydd ar gyfer y 40% arall o\u2019r disgyblion.\n3. Mae\u2019n annigonol i wrthsefyll a gwrthweithio\u2019r grymusterau ieithyddol a diwylliannol sy\u2019n erydu a thanseilio strwythur a gwead cymdeithasol y bywyd Cymraeg yng nghymunedau Gwynedd."}, {"text_idx": "#000018", "text": "Mae\u2019r mudiadau yn tynnu sylw at ganllawiau Llywodraeth Cymru, sy\u2019n nodi\u2019n glir mai bwriad y categoreiddio newydd ydi \"annog ysgolion i gynyddu eu darpariaeth Gymraeg ... a hwyluso\u2019r broses i ysgolion symud i\u2019r categori nesaf ... i ysgolion dyfu eu darpariaeth Gymraeg.\""}, {"text_idx": "#000020", "text": "Dywedodd Angharad Tomos ar ran rhanbarth Gwynedd Cymdeithas yr Iaith:\n\"Dylai Cyngor Gwynedd fod yn arwain gydag Addysg cyfrwng Cymraeg yng Nghymru, a dylai gynnig yr un ddarpariaeth ag ysgolion Cymraeg dynodedig mewn siroedd eraill. Mae\u2019n gwbl anfoddhaol ac annerbyniol fod disgyblion Gwynedd o aelwydydd Cymraeg ac o aelwydydd di-Gymraeg yn derbyn llai o addysg cyfrwng Cymraeg na disgyblion ysgolion dynodedig Gymraeg mewn siroedd eraill.\n\"Mae pobl ifanc, rhieni a chymunedau Gwynedd yn haeddu ysgolion gyda\u2019r ddarpariaeth cyfrwng Cymraeg fwyaf cyflawn sy\u2019n cael ei chynnig. Hynny fyddai\u2019n briodol yn addysgol, yn ddiwylliannol ac yn gymdeithasol. Ni ddylid colli\u2019r cyfle hwn. Heb weithredu\u2019n awr i wrthweithio\u2019r tueddiadau niweidiol byddant yn ein goresgyn a bydd yn rhy ddiweddar wedyn. Rhaid edrych ar y sefyllfa\u2019n wrthrychol ac yn onest, a gweithredu\u2019n gadarn ac yn hyderus.\""}, {"text_idx": "#000021", "text": "Mewn neges Dydd Gw\u0302yl Dewi mae\u2019r mudiadau yn galw ar Gyngor Gwynedd i roi ysgolion uwchradd y sir yng nghategori uchaf Addysg Cyfrwng Cymraeg ac am sefydlu trefn effeithiol o fonitro."}]